Ñehua , napa' neñotena errot̃enopa' nanaccha' es nepallta'yese't̃ att̃o yocrrena añe patsro , ellonet̃ña errot̃enopa' esocmañencha' nechyese't̃ . T̃arraña ama't errot̃eno'tsenenpa' na t̃e'pa' o' neñoch o'ch att̃am̃a neyc̈ha ; ñerra'm es nepalltena errot̃enopa' amach c̈ha llecatenno , ama't c̈ho esocmañen es nechyes errot̃enopa' amach c̈ha nommo'cheño . Ñam̃a att̃ecmach nocshena ama't esempo eñall shonte' nerrar ñeñt̃cha' neyetena , amapa' esempo ama eñalle ñeñt̃cha' nerren , amach es ne'neno .
